निगम आयुक्त ने 48 लाख के दोनों टेंडर किए निरस्त
नगरनिगमके अधिकारियों के मौका निरीक्षण किए बगैर लगाए गए 48 लाख के विकास कार्यों के दो टेंडर को आयुक्त सिद्धार्थ सिहाग ने बुधवार को निरस्त कर दिया। भास्कर के खुलासे के बाद यह कार्रवाई हुई है।
भास्कर के खुलासे के बाद आयुक्त सिद्धार्थ सिहाग ने बुधवार सुबह ही एसई अरुण व्यास, एक्सईएन मुकेश पुजारी और एईएन शशिबाला सिंह काे फाइल के साथ तलब किया। इन दाेनों कार्यों की गुंजाइश को लेकर सवाल-जवाब किए। कोई यह बताने की स्थिति में नहीं दिखा कि टेंडर लगाने से पहले मौका निरीक्षण किसने किया। आयुक्त ने नाराजगी जताते हुए भविष्य में ऐसी लापरवाही नहीं करने की हिदायत के साथ दोनों टेंडर निरस्त करने के आदेश जारी कर दिए। एसई अरुण व्यास ने बताया कि आयुक्त के निर्देश पर दोनों कार्यों के टेंडर निरस्त कर दिए गए है। इधर, निर्माण समिति अध्यक्ष पारस सिंघवी ने भविष्य में मौका निरीक्षण किए बगैर कोई भी टेंडर नहीं लगाने इंजीनियर को पाबंद किया है। पूर्व पार्षद दल के संयोजक केके शर्मा, पूर्व पार्षद मोहम्मद अयूब और रियाज हुसैन ने पदाधिकारियों के साथ कलेक्टर रोहित गुप्ता से भेंट कर इस मामले की एसीबी से जांच की मांग की है।
यहहै मामला : भास्करने बुधवार को यह खुलासा किया था कि फतहसागर किनारे स्थित गुरुगोविंद सिंह पार्क के विकास का काम लगभग पुरा होने के बावजूद निगम अधिकारियों ने इसी पार्क के सौंदर्यीकरण के लिए 35.93 लाख का टेंडर लगा दिया। मोती मगरी गेट के दोनों तरफ गुंजाइश नहीं होने के बावजूद गेट के दोनों तरफ प्लांटेशन कार्य के लिए 12.37 लाख का टेंडर भी लगा दिया गया है।
1 मार्च को प्रकाशित खबर
hin_Deva hin_Deva hin_Deva hin_Deva hin_Deva